# VALGUSKAABLI KIU RENDITEENUSE LEPING

Tallinn, \_\_.\_\_.20\_\_

**Mittetulundusühing Eesti Andmesidevõrk,** registrikoodiga 80361841, asukohaga Pikk tn 15a, Võru linn, Võru maakond, 65604, Eesti, keda esindab juhatuse liige Hanna Kaplan (edaspidi: **ASV**) ja

**\_\_\_\_\_\_\_\_\_\_\_\_\_\_\_\_\_,** registrikoodiga \_\_\_\_\_\_\_\_\_\_\_\_\_\_\_, asukohaga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, keda esindab \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (edaspidi: **Klient**), edaspidi viidatud ka kui **Pool** või ühiselt kui **Pooled**, on sõlminud alljärgneva lepingu (edaspidi: **Leping**).

1. Lepingu alusel hakkab Klient ASV käest rentima ASV-le kuuluvas sidevõrgus valguskaabli kiudu vastavalt käesolevale lepingule, Tootelepingule, Tüüptingimustele ja kehtivale ASV hinnakirjale.
2. Konkreetse renditava valguskaabli kiu parameetrid, asukoht, tehnilised andmed ning lahendused (edaspidi: **Toode**) sätestatakse ASV ja Kliendi vahel täiendavalt sõlmitavas Tootelepingus.
3. ASV ja Kliendi vahel sõlmitud konkreetse Tootelepingu kehtivus ei mõjuta käesoleva Lepingu kehtivust.
4. Leping jõustub alates selle allakirjutamisest Poolte poolt ning on sõlmitud tähtajatult. Seda on võimalik lõpetada Poolte kokkuleppel. Leping lõppeb, ka juhul, kui üks pooltest likvideeritakse.
5. Pooltel on õigus Leping üles öelda vastavalt seaduses, Tüüptingimustes ja käesolevas lepingus ja Tootelepingus sätestatud tingimustele ja korrale.
6. Lepingu lõppemisel lõppevad samaaegselt ka kõik Kliendi ja ASV vahel sõlmitud Tootelepingud.
7. Pooled on kohustatud täitma kõik Lepingust ja/või Tootelepingust tulenevad kohustused hiljemalt kolme (3) kuu jooksul pärast Lepingu lõppemist.
8. Klient tasub ASVle Tootelepingus kirjeldatud toodete ja teenuste eest vastavalt kehtivale ASV hinnakirjale või kui Tootelepingus on hind reguleeritud, siis lähtuvalt sellest.
9. Kui Tootelepingus ei ole sätestatud teisiti, võib ASV ühepoolselt muuta hinnakirja hindasid, kui muutmise vajadus tuleneb seadusandlusest või muudest õigusaktidest, mis ASVd hindasid muutma kohustab või kui seda nõuab muutunud olukord turul. ASV teavitab Klienti hinnakirja muutmise kavatsusest vähemalt kolm (1) kuud ette. Muudatusega mittenõustumise korral on Kliendil õigus nimetatud teavitamistähtaja jooksul Leping või Tooteleping üles öelda, täites selleks hetkeks kõik enda Lepingulised kohustused. Vastava tähtaja jooksul ülesütlemiseõiguse mittekasutamisel loetakse, et Kliendil ei ole seoses Hinnakirja muutmisega mingeid pretensioone ning muudatus jõustub Kliendile saadetud teates sätestatud tähtpäeval.
10. Klient kohustub tasuma kõik toodete ja teenuste tasud ja hinna ASV poolt esitatud arvel näidatud arveldusarvele vastavalt arvel märgitud tähtajaks. Kui Klient ei tasu arveid õigeaegselt, on ASVl õigus nõuda tähtaegselt laekumata summalt viivist 0,1% päevast tasumata summa pealt.
11. Kliendile esitatava arve tasumise tähtaeg on tavapäraselt 30 päeva, kuid mitte sellest lühem.
12. Lepingu lõppemisel kuuluvad sissenõutavaks kõik Lepingu kehtivuse perioodil tasumisele kuulunud arved, mis Lepingu lõppemise hetkeks on Kliendil tasumata. Nimetatud kohustus täidetakse Lepingu lõppemisel ühekordse maksena ASV poolt Kliendile esitatava arve alusel. Lepingu rikkumisel kohalduv vastutus on sätestatud Tüüptingimustes.
13. Lepingu rikkumisel kohalduv vastutus on sätestatud Tüüptingimustes.
14. Leping on Kliendiga eraldi läbi räägitud. Klient kinnitab käesolevale Lepingule alla kirjutades, et ta on tutvunud Tüüptingimustega ning kohustub neis sätestatust kinni pidama.
15. Pooled on kohustatud teatama Lepingus või Tootelepingus sätestatud andmete muudatustest viie (5) tööpäeva jooksul alates muudatuste tegemisest.
16. Poolte vahelised vaidlused lahendatakse Poolte vaheliste läbirääkimiste teel. Kokkuleppe mittesaavutamisel kuulub vaidlus lahendamisele Harju Maakohtus.
17. Leping on koostatud eesti keeles ning allkirjastatud digitaalselt mõlema Poole poolt.
18. Poolte andmed:

|  |  |
| --- | --- |
| **Klient**Kontaktisik: \_\_\_\_\_\_\_\_\_\_\_\_\_\_\_\_Telefon: \_\_\_\_\_\_\_\_\_\_\_\_\_\_\_\_\_\_\_E-post: \_\_\_\_\_\_\_\_\_\_\_\_\_\_\_\_\_\_\_\_Aadress: \_\_\_\_\_\_\_\_\_\_\_\_\_\_\_\_\_\_\_ | **ASV**Kontaktisik: Hanna KaplanTelefon: +372 6 225 237E-post: info@eestiandmeside.eeAadress: Pikk tn 15a, Võru, 65604, Võrumaa, Registrikood: 80361841a/a: EE83 2200 2210 5837 7425 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Hanna Kaplan

 MTÜ Eesti Andmesidevõrk